open-index/open-wikipedia-markdown huggingface dataset:
Albumiinfoto

**Albumiinfoto** on munavalgega immutatud fotopaber. 1850. aastast kuni 1920. aastateni kasutasid fotograafid oma fotode preserveerimisel albumiinfotot, kuna see oli senistest säilitusmeetoditest kõige efektiivsem. Selle leiutas Louis Désiré Blanquart-Evrard, kes jõudis albumiinfotoni 1850. aastal. 

## Valmistamine
Albumiinfoto saamiseks kasutatakse väga kvaliteetset õhukest paberit, mis kõige paremal juhul koosneb 100% puuvillast.
Paberile tõmmatakse peale kiht lahtiklopitud munavalget (segatuna soolaga). Seejärel kuivatatakse paber ja immutatakse 10% hõbenitraadilahusega, mis tagab paberi valgustundlikkuse, ning seejärel äädikhappelahusega. Tänu munavalgele jääb paberile läikiv kiht, mis tagabki fotode pikema säilivuse. Paber asetatakse kontakti negatiiviga spetsiaalses kopeerimisraamis ning seda hoitakse teatud aja päevavalguse käes. Seejärel lisatakse paberile tonaalsust, mis tavaliselt tähendab saadud foto leotamist kuldkloriidilahuses. See annab ülesvõttele pruunika koloriidi. Seejärel fikseeritakse foto immutis, pestakse, kuivatatakse ja paigutatakse raami.

## Ajalugu

Albumiinfotod ilmusid 1850. aastatel ja peagi sai sellest peamine fotopaber, mis oma olemuselt oli varem levinud soolaga immutatud või tavalisest paberist parem. Désiré Blanquart-Evrard leiutas albumiinfoto, toetudes Henry Fox Talboti meetoditele. Aastatel 1850–1855 arenes albumiintehnoloogia jõudsalt ja 1855. aastaks oli selgunud albumiinfoto kasutamislihtsus. Selle meetodiga paranesid nii fotode tonaalsus kui ka teravus ning albumiinpaberi kasutus kogus rohkelt populaarsust nende fotograafide hulgas, kes varem olid kasutanud fotode ilmutamiseks klaasalust.

Väga populaarseks sai albumiinfoto 19. sajandil levinud visiitkaartide (carte de visite) preserveerimisel.

1870. aastatel ei pidanud fotograafid enam ise tegelema tüütuks muutunud albumiinpaberi ettevalmistamisega (välja arvatud hõbenitraadiga immutamine), sest sestpeale olid olemas ettevõtted, kus toodeti albumiinkattega fotopabereid. Umbes samal ajal avastati asjaolu, et äädikhappe lisamine fotopaberile pikendab selle säilivusaega. Hakati tegema katseid, mille tulemuseks oli juba eelnevalt valgustundlikuks muudetud fotopaber. Uus tehnoloogia andis paremad tulemused nii toonides, kontrastis kui ka säilivuses. Samal ajal säästis uus tehnoloogia tohutult aega ja raha, sest ettevalmistatud fotopabereid sai levitada masstoodanguna. Suurim albumiinpaberi tootja oli Ameerika Ühendriikide firma E. & H. T. Anthony & Company. 

1900. aastatel hakkas albumiinfoto kasutamine hääbuma ja 1920. aastateks seda enam praktiliselt ei kasutatud.

Albumiinfoto olulisust ei saa siiski alahinnata. Suur osa fotodest, mis dokumenteerivad aastate 1855–1920 fotograafiaajalugu, olgu selleks portreed või igapäevaelufotod, säilitati just nimelt sel meetodil.

## Viited

## Välislingid
* Albumen
* The ALBUMEN process
* Albumin Photo Historical Notes
Richard Sagrits

**Richard Sagrits** (19. detsember 1910 Karepa – 11. detsember 1968 Tallinn) oli eesti maalikunstnik.

## Elulugu
Aastani 1928 õppis ta Rakvere Ühisgümnaasiumis, kus oli joonistusõpetajaks Ardo Sivadi. Rakveres esines Sagrits oma esimesel kunstinäitusel, kui tollased kunstiõpilased Hando Mugasto ja Voldemar Mölder kutsusid tema ja koolivend Roman Treumani oma näitusel kaasa lööma.  

Aastal 1928 jättis Sagrits gümnaasiumiõpingud pooleli ning asus õppima Riigi Kunsttööstuskooli. Algul õppis ta Roman Nymani juures teatridekoratsiooni alal ning hiljem läks üle graafika erialale Günther Reindorffi juhendamisel.

Rutjal, Sagritsa vanemate juures, suvitasid Tartu kunstnikud Voldemar Mellik ja Nikolai Triik, kes veensid noormeest astuma Kõrgemasse Kunstikooli Pallas, mida ta 1930. aastal ka tegi. Sagrits lõpetas Pallase 1936. aastal. Pallases õppis ta Nikolai Triigi maaliateljees ja Ado Vabbe juhendamisel graafikat . 

1935. aasta suvel sõitis Sagrits koos skulptorite Anton Starkopfi ja Ferdi Sannamehega oma venna Jakobi purjekal Helsingisse, Stockholmi ja Kopenhaagenisse.

Pärast Pallase lõpetamist töötas ta mõned aastad Tallinnas vabakunstnikuna ning kolis siis Tartusse. Seal illustreeris ta lasteraamatuid, kujundas raamatukaasi ning tegi palju tööd graafika alal. Aastal 1939 tuli Sagrits tagasi Tallinna. 1941. aastal asus ta tööle Eesti NSV Rahvakomissariaatide Nõukogu Kunstide Valitsuse kujutava kunsti vaneminspektorina. 

Nõukogude-Saksa sõja puhkedes evakueerus Sagrits Nõukogude tagalasse. Aastast 1942 töötas ta Kamõšlovis eesti diviisi kunstnikuna. Kui 25. aprillil 1942 moodustati kolmeliikmeline kunstnike organiseerimisbüroo koosseisus Adamson-Eric, Aino Bach-Liimand ja Richard Sagrits, kelle ülesandeks oli Nõukogude tagalas ja rindel viibivate kunstnike koondamine, sõitis Sagrits Jaroslavli. 

## Looming
Tema loomingu moodustavad peamiselt maastiku- ja meremaalid. Tema sügav armastus kuulus Põhja-Eestile, eeskätt oma kodukoha ümbrusele. Peale maastike on Sagrits loonud ka natüürmorte.

1943. aastal käis Sagrits Palehhis lakkmaali tehnikat õppimas. Selle tulemusena lõi ta aastatel 1943–1944 üle paarikümne lakkmaali: hulga plaate, karpe, taldrikuid.

Richard Sagrits on koos Elmar Kitse ja Evald Okasega Estonia teatri laemaali autor. Samuti on tema loodud Balti jaama Kalevipoja-ainelised pannood (1947, koos Evald Okasega) ja Friedrich Reinhold Kreutzwaldi "Kalevipoja" illustratsioonid (koos Evald Okase ja Alo Hoidrega).

Raamatugraafika alal on Sagritsa suuremaks tööks "Kalevipoja" illustreerimine koos Alo Hoidre ja Ott Kangilaskiga 1950. aastal . 

1954–1955 külastas ta Krimmi, kus lõi lühikese ajaga ligi viiskümmend etüüdi ja maali. Need on enamasti põgusad vaated lahesoppidele, rannakaljudele, tänavanurkadele. 1955. aastal käis Sagrits koos Elmar Kitsega Karjalas, kust tõi samuti kaasa mitmeid etüüde ja maale. 

## Mälestuse jäädvustamine
Richard Sagritsa sünnikodus Karepal on avatud tema majamuuseum, Karepa Kalame talumuuseum.

## Isiklikku
Ta oli abielus Alice Kõrveriga (1909–1997).

## Viited
Rahad

**Rahad** on jõgi Aafrikas. 

Algab Etioopia mägismaalt. Voolab valdavalt loodesse, suubub paremalt Sinisesse Niilusesse. Jõgi on ligikaudu 480 kilomeetri pikkune.

Talviti kuivab jõgi ära.
San Francisco laht

**San Francisco laht** on laht Põhja-Ameerika mandri läänerannikul. Lahe ääres asuvad San Francisco ja Oakland.

Lahe pikkus on umbes 90 km, laius kuni 20 km, sügavus kuni 106 m. 

Kuldvärava väina kaudu on ta ühenduses Vaikse ookeaniga. 

Lahte suubuvad Sacramento ja San Joaquini jõgi.

## Saared
Lahes asub Alameda saar, mis oli algselt poolsaar. Seal asub suurem osa Alameda linnast ja see on kõige suurema elanike arvuga saar USA mandriosas väljaspool New Yorki.

Angel Island oli varem USA lääneranniku kõige olulisem sisserändejaam. Nüüdisajal on see kaitseala.

Seal on ka Yerba Buena saar ja sellega ühendatud Treasure'i saar. Üle Yerba Buena saare kulgeb San Francisco – Oaklandi lahesild.

Rahvusvaheliselt kõige tuntum on aga väike Alcatrazi saar, kus paikneb endine Alcatrazi föderaalvangla.
Silikageel

**Silikageel** on suure poorsusega amorfne hüdratiseerunud ränidioksiid (SiO2•xH2O), nn tahke geel, tavaliselt saadaval pulbrilisel või granuleeritud kujul. See on keemiliselt inertne, kuid väga hügroskoopne aine. 

Silikageeli pooride suur pindala (100–800 m2/g) soodustab märkimisväärselt vee absorbeerimist ja seetõttu on see laialt kasutatav kuivatava agendina: kasutatakse lahustite, gaaside jm kuivatamiseks ja puhastamiseks, enamasti spetsiaalsetes absorptsioonikolonnides. Veega küllastunud silikageeli saab kergesti regenereerida kuumutamisel paar tundi 120 °C juures. Silikageel on tuntud ka katalüsaatorite tahke kandjana ja liikumatu faasina kromatograafias (kolonn- ja õhukese kihi kromatograafias).

Silikageeli valmistamiseks töödeldakse tavaliselt naatriumsilikaati vesinikkloriidhappega; seejuures tekib ränihappe geel, mille pesemise, kuivatamise ja kuumutamise tulemusel saadakse ränidioksiidi kuiv geel. 

## Vaata ka
 
*Absorbent
*Adsorptsioon
Helmut Piir

**Helmut Evald Piir** (24. märts 1924 Võru – 14. detsember 1976 Vancouver) oli eesti vaimulik.

Lõpetas Võru gümnaasiumi. Sõja ajal põgenes Saksamaale. Oli Saksamaal Ameerika tsoonis Bambergis põgenikelaagris. Hakkas aastal 1946 õppima usuteadust Erlangeni ülikoolis, kuulutades jumalasõna põgenikelaagreis, eelkõige Bambergis. Asus aastal 1948 USA-sse ning õppis usuteadust St. Olaf College'is ja Lutheran Theological Seminary St. Paulis. Viimase lõpetas ta 1952. aastal. 25. mail 1952 ordineeriti ta õpetajaametisse.

Aastatel 1952–1964 oli ta Ameerika koguduse abiõpetaja Minnesota osariigis Como Park Lutheran Churchis, hooldades ka eestlasi Winnipegi linnas Kanadas. Kuna praost Manivald Heinam Vancouveris läks emerituuri, kolis Helmut Piir Minnesotast Vancouverisse. EELK Vancouveri koguduse õpetaja oli ta 1965–1976. Aastal 1973 sai ta Kanada praostkonna abipraostiks, mõni kuu hiljem praostiks. Kanada praost oli ta aastatel 1973–1976.

## Isiklikku
Oli abielus Helme Põlluga. Sellest abielust sündis neli last. Poeg Gustav Piir oli Toronto Peetri ja Tallinna Toompea Kaarli koguduse õpetaja ning on praegu Tallinna Püha Vaimu koguduse õpetaja. Abikaasa isa Peeter Põld oli teoloogi haridusega Eesti haridus- ja riigitegelane. Abikaasa vend Agu Põld oli Vigala ja Saarde koguduse õpetaja, abikaasa vend Toomas Põld oli luterlik pastor Saksamaal ja E.E.L.K. Saksamaa praostkonna praost. Tema emapoolse vanaisa vend oli Karula koguduse õpetaja Heinrich Ewald Paslack.

## Viited
Richard Jõgis

**Richard Jõgis** (kuni 1926 **Richard Jõg**; 28. september 1898 Tallinn – 6. detsember 1978 Tallinn) oli eesti vaimulik.

Richard Jõgis õppis Tallinna linna algkoolis, Niklasseni-nimelises eraalgkoolis, 1908–1915 Tallinna Nikolai I Gümnaasiumis, 1915–1916 Petrogradi dr Schepowalnikovi eragümnaasiumis, 1916–1917 Tallinna Aleksandri Gümnaasiumis ja 1917–1918 Saratovi Poeglaste Gümnaasiumis, kus lõpetas ka gümnaasiumi. Aastatel 1918–1919 õppis ta Saratovi Ülikoolis arstiteadust. Eestisse opteerus ta 1920. aastal, aastatel 1921–1928 õppis Tartu Ülikooli usuteaduskonnas. Prooviaastal oli ta Jüri koguduses praost Jakob Aunveri juures. Õpetajaks ordineeriti ta 17. veebruaril 1929.

Aastatel 1929–1945 teenis ta õpetajana Kose kogudust, seejuures oli 1935–1944 Ida-Harju praostkonna abipraost ja 1945. aastal praosti kohusetäitja. 1. mail 1945 ta arreteeriti NKVD poolt ning saadeti parandustöölaagrisse ja asumisele Siberisse. 

Kodumaale tagasi pääses ta 1954. aastal. Ta määrati teenima Järva-Peetri kogudust. Kuna tal puudusid seal elamisvõimalused, elas ta ühe poole nädalast Nõmmel, teise poole nädalast Järva-Peetris. Järva-Peetris korraldas ta kiriku remondi nagu varem Kosel. Lisaks hooldas ta aastatel 1954–1955 Järva-Jaani kogudust. Emerituuri jäi ta 1975. aastal.

Tema suurpäevaks sai 16. august 1977, mil ta oli kutsutud Kosele jutlustama. See jumalateenistus kujunes koguduse võimsaks austusavalduseks oma endisele õpetajale. Kosel peetud jutlus on ka trükis avaldatud.

## Viited

## Välislingid
* Richard Jõgis
Refotograafia

**Refotograafia** ehk **ülepildistamine** on fotode tegemise meetod, mille puhul üht objekti pildistatakse eri ajahetkedel, luues „enne ja nüüd“ võrdluse. Sealjuures on oluline säilitada piltidel sama võttenurk, täpsuse huvides ka samad ilmastiku- ja valgusolud. Tähtis on võimalikult ligilähedaselt kopeerida algset fotot.

## Refotograafia kasutamine

Refotograafia on keskkonna fotograafilise vaatlemise meetod, mille eesmärgiks on ajas toimunud muutuste näitlikustamine, aja mõju nähtavaks tegemine, mis toimub kasutades semiootilisi fenomene nagu sarnasus ja erinevus, äratundmine, kordus.

Refotograafia sai populaarseks 1970. aastatel, kui ameerika fotograaf Mark Klett võttis osa projektist Rephotographic Survey, mille käigus pildistati üle rohkem kui 100 vaadet Ameerika Ühendriikide lääneosas, vanimad algupärased fotod pärinesid 1870. aastatest. Tehtud fotodest pandi kokku raamat „Second View, The Rephotographic Survey Project“. Klett külastas samu paiku oma meeskonnaga ka kolmandat korda aastatel 1997–2000 ja andis 2005. aastal välja raamatu „Third Views, Second Sights“.

Lisaks kasutatakse refotograafiat ka teaduslikel eesmärkidel, kui on vaja välja tuua maastiku pikemaajalist muutust (näiteks erosioon või jõesängi kujunemine) – nähtused, mis toimuvad aeglaselt.

## Refotograafia Eestis

1990. aastatel pildistas Peeter Tooming kohti, mida pool sajandit varem oli pildistanud Carl Sarap. Tema fotoraamatute sari „55 aastat hiljem“ on Eesti fotokunsti ajaloo seisukohalt väga oluline.

Eestis on refotograafiat propageerinud Vahur Puik ning selle toetamiseks on MTÜ Eesti Fotopärand alt loodud ühisloomeplatvorm Ajapaik.

## Refotograafia täna

Flickri keskkonda on 2008. aastal loodud mäluasutuste jaoks eraldi alajaotus „the Commons“, mille eesmärgiks on kaasata inimesi avalike fotokogude kirjeldamisse. Lisaks on võimalik igaühel lisada sinna uus foto, mis on tehtud vana foto asukohast, et jäädvustada ajas toimunud muutusi.

Refotograafia on koha leidnud ka rekreatiivses valdkonnas, näiteks korraldatakse huvilistele ülepildistamise retki, nn fotojahte, kus grupil tuleb ette antud aja jooksul üles leida fotol kujutatud paik ja siis seal uus pilt teha.

## Viited

## Välislingid

* Second View – Rephotographic Survey Project
* Third View – A Rephotographic Survey of the American West
* The Commons – Flickr
* Ajalooliste fotode kaardistamis- ja refotografeerimisrakendus Ajapaik
Paul Rebane

**Paul Rebane** (15. august 1901 Kuusalu, Harjumaa – 22. november 1942 Norillagi vangilaager, Krasnojarski krai) oli Eesti sõjaväelane (leitnant, 1937) ja insener.
 
Osales Vabadussõjas ja lõpetas 1920. aastal Tallinna Reaalkooli. Töötas Sõjaväe Varustusvalitsuse tehnikaosakonna inseneri ja varustusjaoskonna ülema kohusetäitjana.

Kaitses esimese eestikeelse diplomi elektrotehnika erialal Tallinna Tehnikumis 1926. aastal. 

NKVD arreteeris ta 14. juunil 1941 Tallinnas ning mõistis ta süüdi nõukogudevastases agitatsioonis. Suri Norillagi vangilaagris Venemaal.

## Tunnustus
*Kotkaristi V klassi teenetemärk, 1938

## Isiklikku

Tema abikaasa oli Zlata Rebane (Mikser) (1912–1990), nende poeg Raul-Vello Rebane (1934–2010) oli insener, rakendusteadlane, Cybernetica AS navigatsiooniseadmete osakonna projektijuht.

## Viited


## Välislingid
*Ohvitseride andmekogu
Harald Põld

**Harald Wilhelm Põld** (4. november 1874 Pikaristi, Viru-Nigula kihelkond – 20. august 1939 Tallinn) oli eesti vaimulik, piiblitõlkija ja grammatikate autor.

Lõpetas algkooli Jõhvis, õppis aastatel 1887–1891 Narva linnakoolis ja 1891–1896 Narva gümnaasiumis. Tartu Ülikooli usuteaduskonnas õppis ta aastatel 1896–1903. Prooviaastal oli ta Peterburi Jaani koguduses. Ordineeriti õpetajaametisse 18. augustil 1905.

Oli aastatel 1906–1928 Kose koguduse õpetaja, olles 1920–1928 veel Ida-Harju praostkonna praost. Aastatel 1921–1925 oli ta Konsistooriumi assessor. Aastatel 1928–1939 oli ta Eesti Misjoni Seltsi välismisjoni juhataja ja Meie Misjoni toimetaja.

## Isiklikku
Tema vend Peeter Põld oli teoloogiharidusega eesti kooli-, karskus- ja riigitegelane. Harald Põld oli abielus ning nelja poja ja ühe tütre isa. Poegadest Eerik Põld oli kunstiajaloolane, Hillar Põld oli kirikuõpetaja ja kirikuajaloo õppejõud, Naan (Naatan) Põld oli Hamburgi muusikaülikooli lauluprofessor ning oratooriumide ja kantaatide solist.

## Viited

## Kirjandus
*Toomas Paul, "Harald Põld Vana Testamendi tõlkijana" – Keel ja Kirjandus 1996, nr 10, lk 675–686 ja nr 11, lk 749–759
*Toomas Paul, "Harald Põld Uue Testamendi tõlkijana" – Keel ja Kirjandus 1996, nr 12, lk 814–828

## Välislingid
*Harald Põld. ''Mis tähendab protestantlik, mis evangeelne, mis lutherlik''. - Meie Kirik 6.12.2008.
* 
*Harald Põld / Arne Hiob. Luterlusest.
Leseleht

**Leseleht** (*Maianthemum bifolium*) on liilialiste sugukonda leselehe perekonda kuuluv rohttaim.

Taimel on tavaliselt kaks lühirootsulist lehte, kujult piklikmunajad, südaja alusega. Õisik on tipmine, 10–30-õieline kobar. Õied on väikesed, valged ja lõhnavad. Viljad on küpsenult punased, mürgised. Taime kõrgus on 7–25 cm.

Leseleht on levikult sage taim Eesti kuuse-, männi-, ja segametsades, võsastikes.

## Välislingid
*
Max Braun

**Max** (**Maximilian**) **Gustav Christian Carl Braun** (13. september 1850 Myslowitz, Preisi Sileesia – 22. veebruar 1930 Königsberg) oli Tartus töötanud saksa zooloog. Ta tegeles eriti malakoloogia, helmintoloogia ja mereselgrootute uurimisega.

Ta oli 1880–1883 Tartu Ülikooli võrdleva anatoomia instituudi prosektor ja 1883–1886 zooloogia professor. Max Brauni juhtimisel arendati Tartu Ülikooli zooloogia kabinet zooloogia muuseumiks ning koostati juurde võrdleva anatoomia ja embrüoloogia ekspositsioon.

Ta koostas esimese ulatuslikuma ülevaate Baltimaade limustest ning Soome lahe keskkonna olukorrast.

Ta tõestas eksperimentaalselt, et inimene nakatub paelussiga mageveekalade kaudu.

Tartus oli üheks ta õpilaseks Jakob von Uexküll.
Aastal 1886 siirdus Max Braun Rostocki. Hiljem töötas ta Königsbergi Ülikoolis zooloogia ja võrdleva anatoomia professorina, zooloogiamuuseumi juhatajana ja rektorina (1901–1902).

## Viited
Impressum

**Impressum** on trükises tiitellehe pöördel, viimase lehekülje pöördel või mujal trükise lõpus paiknevad andmed väljaandmise ja trükkimise kohta.

See võib sisaldada andmeid muu hulgas autoriõiguste, toimetaja või toimetajate, kujundaja või kujundajate, illustraatori või illustraatorite ja trükikoja kohta, tõlke puhul originaalväljaande või -väljaannete ning tõlkija või tõlkijate kohta ning ISBN-i.

Nõukogude ajal oli raamatul impressum nii tiitellehe pöördel kui ka raamatu lõpus. Tiitellehe pöördel oli märgitud liik ja koht raamatukoguriiulil, tõlke puhul originaali tiitel, vajaduse korral tõlkijad või vastutavad toimetajad ning märkused.   Eestikeelse raamatu impressum sisaldas pealkirja tõlget vene keelde ning venekeelsena veel vähemalt autori nime ning kirjastuse nime ja aadressi, samuti eesti keeles toimetaja, kunstilise toimetaja, tehnilise toimetaja ning korrektorite nimesid, laduda andmise ja trükkida andmise kuupäeva, paberi formaati, liiki ja tootjat, trükipoognate, tingtrükipoognate ja arvestuspoognate arvu, trükiarvu, tellimise numbrit, trükikoja nime ja aadressi ning hinda.  Impressum sisaldas tavaliselt ka kodeeritud tsensuurimärget.
Naan Põld

**Naan Põld** (kodanikunimega **Nathan Benjamin Põld**; 19. oktoober 1921 Kose – 27. jaanuar 1998 Hamburg) oli eesti laulja (tenor) ja laulupedagoog.

Naan Põllu lauluõpingud algasid 1940. aastal Tallinna Konservatooriumis Helmi Betlemi ja Arno Niitovi juures. Sõjakeerises põgenes ta Saksamaale. Muusikaõpingud jätkas aastatel 1946–1952 Detmoldis Loode-Saksa muusikaakadeemias, kus õppis tuntud laulupedagoogi professor Frederick Husleri käe all, kelle mõjul sai temast eelkõige kontserdi-oratooriumilaulja. Akadeemia lõpetas ta diplomi ja aurahaga.

Saksamaal oli palju põgenikelaagreid eestlastele, ent 1950. aastaks need likvideeriti ning põgenikud siirdusid Ameerikasse ja Rootsi. Naan Põld jäi Saksamaale ka pärast muusikaakadeemia lõpetamist. Aastatel 1962–1967 töötas ta Hannoveris Hochschule für Musik und Theater laulupedagoogina ning 1967–1988 Hamburgi Hochschule für Musik und Theater lauluprofessori ja lauluosakonna juhatajana.

Tema arvukate (ligi sada) õpilaste hulka kuuluvad Christina Hagen, Wolfgang Schöne, Bernd Weikl, Jan-Hendrik Rootering ja teised. Suurim rahvusvaheline tunnustus tuli Bachi passioonide, Mozarti ja Verdi reekviemi, Haydni oratooriumide ning Händeli ooperite solistina. Ainuüksi Evangelistina Bachi "Matteuse passioonis" esines ta 210 korral mitmel pool maailmas. Väga palju esitas ta ka eesti laululoomingu paremikku. Tema repertuaari kuulusid Eduard Tubina, Mart Saare, Tuudur Vettiku, Eduard Oja, Riho Pätsi ja Alfred Karindi laulud.
## Mälestuse jäädvustamine
2006. aastal asutati Eesti Rahvuskultuuri Fondi juurde Estonia Seltsi allfond, mille eesmärk on toetada noori artiste. Fond toetab Naan Põllu stipendiumiga Eesti Muusika- ja Teatriakadeemia laulueriala üliõpilasi eesti heliloojate vokaalteoste esitamise eest, Klaudia Maldutise stipendiumiga Rahvusooper Estonia baleriine, Tiit Kuusiku stipendiumiga Rahvusooper Estonia noori lauljaid ja alates 2018. aastast Helmi Puuri stipendiumiga Tallinna Balletikooli andekaid õpilasi.

## Isiklikku
Tema isa Harald Põld oli Kose koguduse õpetaja, vend Eerik Põld oli kunstiajaloolane, vend Hillar Põld oli kirikuõpetaja ja kirikuajaloo õppejõud.

## Viited

## Kirjandus
* Ene Pilliroog. Naan Põld: [laulja loometeest ja elust]; [eessõna: A. Mikk] Tallinn: Estonia Selts & Velle, 1991.

## Välislingid
*Meie kuldtenor Naan Põld
*
Kodulennujaam

**Kodulennujaam** on lennujaam, mida kasutab lennufirma oma reisijate kohale viimiseks ettenähtud sihtkohta. Paljude lennufirmade kodulennujaamad asuvad nende peakorteriga samas linnas.

Mõnel lennufirmal on ainult üks kodulennujaam, samas kui teistel võib neid olla mitu. Kodulennujaamu kasutatakse nii reisijate- kui ka kaubaveoks.

Paljud lennufirmad kasutavad ka võtmelinnu, mille funktsioonid võivad olla samad mis kodulennujaamadel.
Air China

**Air China** (hiina keeles 中國國際航空公司 / 中国国际航空公司 Zhōngguó Guójì Hángkōng Gōngsī) on riigile kuuluv ja pärast China Southern Airlinesi suuruselt teine lennufirma Hiina Rahvavabariigis. 

See opereerib 5090 lendu nädalas. Air China on suuruselt viies Aasias, maailmas viies riigisisestel liinidel veetud kauba arvestuses ja maailma 18. lennukipargi suuruse poolest. Lennufirma peakorter asub Tianzhu lennujaama tööstuspiirkonnas Shunyi rajoonis Pekingis. Lennufirmas töötab 20 211 inimest. Air China lennutas 2009. aastal 41,28 miljonit reisijat ja lennukite täituvus oli 76,53%.

## Lennukipark

Air Chinale kuuluvad järgmised lennukid (2010. aasta novembri seisuga):



Novembris 2010 oli Air China lennukipargi keskmine vanus 7,3 aastat.

## Viited
Absorptsioonikolonn

**Absorptsioonikolonn** ehk **absorber** on absorbendiga täidetud toru, mida kasutatakse läbivoolutatava gaasi või vedeliku kuivatamiseks (näiteks silikageeliga täidetud kolonn) või mõne gaasisegus sisalduva komponendi absorbeerimiseks (näiteks aktiivsöega).

## Vaata ka
*Absorptsioon (keemia)
Netikuller

**Netikuller Transport OÜ** on eesti ettevõte, mida tuntakse kaubamärgi **Netikuller** ja veebikeskkonna **netikuller.ee** järgi.

netikuller.ee alustas tööd 2002. aastal.

Ettevõtte põhitegevuseks on kaupade toomine (import) neist välismaistest netipoodidest, mis muidu kaupa Eestisse ei saada. OÜ Netikuller osutab transpordi- ja maksevahendusteenust ega tegele kaupade müügiga. 

2014. aastal teatas ettevõtte tegevjuht Kristjan Toop, et firma sulgetakse vähese huvi tõttu.

## Viited
Lomograafia

**Lomograafia** (ingl. k. Lomography) on Lomographische AG kommerts kaubamärk Austrias, mis on seotud fotograafia erinevate toodete ning teenustega. Nimi on inspireeritud Venemaa vanima optiliste seadmete tootja, Peterburis asuva LOMO (ЛОМО, Ленинградское оптико-механическое объединение) nimest.

## Lomograafia kui liikumine

Lomo-kaamerate tähelend sai alguse aastal 1991, mil grupp Viini üliõpilasi ostis omale Prahast ЛОМО ЛК-А kaamera – nad avastasid pärast piltide ilmutamist, et fotodel on silmapaistev erilisus. Lomo-kaamerate populaarsus tõusis kiiresti ning see arenes omaette kultuseks. Lomo-filosoofias võib leida seoseid Kreeka filosoofi Platoni ideedeõpetusega: kõik, mida me näeme ning tajume, on tegeliku maailma vari. Üldjuhul püüab fotograafia jäädvustada reaalsust, lomo-fotograafia aga salvestab hetki ja momente nii, nagu me oma silmaga seda kunagi ei näeks – tulemuseks on veidrate värvikombinatsioonide ja optiliste moonutustega kunstipärased pildid, mis rikastavad meie tegelikkuse tajumist.
Lomo-kaamerad on näiteks Diana ja Fisheye. Diana kere on tehtud plastikust ja selle puhul kasutatakse laifilmi (120 mm) ja tavalist plastikust menisk-objektiivi. Pildistada saab kahes suuruses: formaadis 5,2 x 5,2 ja  4,2 x 4,2. Fisheye kaameral on 170-kraadine vaatenurk ning see on esimene 35mm lainurk-objektiiviga kaamera.

## Lomograafia Eestis

16.oktoober 2009 toimus Tartus lomograafiat tutvustav töötuba, mille eesmärgiks oli tutvustada lomograafiat kui fotograafia vormi ning anda ülevaade erinevatest kaameratest, näiteks: Fisheye, Colorsplash, Holga, Actionsampler, SuperSampler ja Diana.
Teine töötuba, nimega "Mina ja lomograafia", korraldati aastal 2009 festivali Plektrum raames Tallinnas. Kahepäevases töötoas tutvustati lomograafia kaameraid, erinevaid efekte ja pöörati tähelepanu filmi ning kaamera valimisele. Samuti pandi pildistatud töödest kokku näitus.
2010. aasta 1. mail toimus Tallinnas Lomoloome, Eesti esimene lomograafide kokkutulek. Sama üritust korrati ka sama aasta 26.aprillil.

## 10 lomograafia kuldreeglit

10 lomograafia kuldreeglit aitavad defineerida lomograafia filosoofiat.
# Kanna oma kaamerat alati kaasas. Kuna lomo – kaamerate kered on tehtud plastikust, on nad kerged ja kompaktsed.
# Pildista igal ajal.
# Lomograafia on osa sinu elust.
# Püüa pildistada varjatult.
# Pildista nii lähedalt kui võimalik.
# Ära mõtle! (William Firebrace)
# Ole kiire!
# Sa ei pea teadma, mida tahad pildistada.
# Sa ei pea teadma seda ka pärast nupule vajutust.
# Ära muretse fotograafia reeglite pärast.

## Viited


## Välislingid

* LOMOgraafia – hälvik fotomaailmas või uued võimalused?
* LOMOgraafia – ebakonventsionaalne fotofilosoofia
* PLEKTRUM FESTIVAL - Mina ja Lomograafia
* Lomography - the ten golden rules
AE Páfou

**AE Paphos** (ametlikult Αθλητική Ένωση Πάφου, ka **AEP**) on Küprose jalgpalliklubi. See asutati 2000. aastal klubide APOP ja Evagoras ühinemisel. Klubi kodulinn on Paphos ja -väljak Pafiakó staadion.

Klubivärvid on sinine ja valge.

## Eesti ja eestlased
### Eesti mängijad
*Ats Purje (2010–2011)
*Artur Kotenko (2010–2011)
Aluseline oksiid

**Aluseline oksiid** on oksiid, mis reageerib hapetega, moodustades soola ja vee. 

Aluseliste oksiidide hulka kuulub enamik metallioksiide, näiteks kaltsiumoksiid, naatriumoksiid, raud(II)oksiid.

## Vaata ka
*happeline oksiid
*neutraalne oksiid
*amfoteerne oksiid
Jaan Muru

**Jaan Muru** (9. detsember 1900 Haaslava – 25. juuli 1987 Tartu) oli eesti vaimulik.

Jaan Muru lõpetas aastal 1922 *[[cum laude]]* Hugo Treffneri Gümnaasiumi. Tartu Ülikooli usuteaduskonnas õppis ta aastatel 1923–1928. Ta täiendas end alates 1928 mitu korda Saksamaal, sh aastal 1935 Marburgi ülikoolis. Aastal 1939 kaitses ta teoloogiamagistri väitekirja. 1943–1944 õpetas ta tegeliku usuteaduse aineid. Prooviaastail oli ta Pilistvere ja Tallinna Toompea Kaarli koguduses. Õpetajaametisse ordineeriti ta 23. juunil 1929.

Kursi kogudust teenis ta aastatel 1929–1941. Tartu Peetri koguduse teist pihtkonda teenis ta aastatel 1941–1945 ja oli aastatel 1942–1944 Tartu Maarja koguduse hooldajaõpetaja. 1943. aastal nimetati ta Tartu raehärraks . Saksa ajal korraldas ta haavatud eesti sõjameeste abistamist. Seetõttu pidi ta aastatel 1945–1951 ennast varjama. Aastatel 1951–1955 viibis ta vangilaagris. Pärast vabanemist teenis ta aastatel 1957–1964 Paistu (hooldades samal ajal Kõpu kogudust) ja 1964–1983 Torma kogudust. 

Jaan Muru on maetud koos abikaasa Lydiaga Torma kalmistule. 

## Teoseid
* Piibli lood, 2. täiend. tr. (Tartu: Loodus, 1935)
* Leeriõpetus ja konfirmatsioon Eestis (magistritöö, käsikiri, Tartu Ülikooli usuteaduskond, 1938)
* Leeriõpilase käsiraamat (Tartu: Postimees, 1940)
* Kui Tõrmas kirikukangast kooti. Rahvuslik Kontakt nr 4, 2014, lk 23–29

## Viited

## Välislingid
*Ei ole ränduri käes juhtida oma sammu
*Jaan Muru "Ühe õpetaja lahkumine" Eesti Kirik nr. 1. 1984
Päite pank

**Päite pank** on pank, mis asub Ida-Virumaal Jõhvi vallas Päite külas.

Pank on 41 meetrit kõrge. Meri jääb pangast 50–70 meetri kaugusele.

Päite pank hõlmab Voka ja Sõtke klindilahe vahelise seitsmekilomeetrise osa Ida-Viru klindilõigust. Põhjakaarest ääristab seda 40 meetri kõrgune katkematu ja enam-vähem sirgjoo­­neline Ontika tüüpi klindiastang.

Päite panga kaitseks on loodud Päite maastikukaitseala.

Pank on Billingeni lademe Päite kihistiku stratotüüp. Stratotüübina kasutati algul pangal asunud kivimurdu, ent kuna paljand on aktiivselt uuenev, siis ei saa seal stratotüübiks lugeda kindlat läbilõiget, vaid kogu panka. Paljandi ülemised kolm meetrit moodustavad Toila kihistu glaukoniitlubjakivid, selle all on pool meetrit Päite kihistikku. Järgneb pool meetrit Leetse kihistu glaukoniitliivakivi, kõige alumise osa moodustab aga argilliit. 

## Viited
Air Canada

**Air Canada** on Kanada rahvuslik ja suurim lennufirma.  

Asutatud 1936. aastal, teeb Air Canada plaanipäraseid ja tšarterlende 178 sihtkohta üle maailma. Suurim kodulennujaam on Toronto Pearsoni rahvusvaheline lennujaam Ontario provintsis. Air Canada on maailma seitsmes lennukipargi suuruse poolest ning maailma suurima lennufirmade ühenduse Star Alliance'i üks asutajaid 1997. aastal. 

## Lennukipark
Air Canadal on järgmised lennukid (21. veebruari 2010 seisuga):

## [[Koodijagamine]]

Air Canadal on koodijagamine järgmiste lennufirmadega:

*  Air China *
*  Air New Zealand *
*  ANA *
*  Asiana Airlines *
*  Austrian Airlines *
*  Avianca
*  Brussels Airlines *
*  Corsairfly
*  EgyptAir *
*  EVA Air
*  LOT Polish Airlines *
*  Lufthansa *
*  Qantas
*   Scandinavian Airlines *
*  Shanghai Airlines *
*  Singapore Airlines *
*  Swiss International Air Lines *
*  TAM Airlines
*  TAP Portugal*
*  Thai Airways International *
*  Turkish Airlines *
*  United Airlines *

 Star Alliance'i liige

## Viited
Vintage-foto

**''Vintage''-fotoks** ehk **autorikoopiaks** nimetatakse fotograafias fotograafi enda tehtud või tunnustatud fotot tema enda negatiivist. Autori enda poolt samast negatiivist juba hiljem või teise fotograafi valmistatud foto on *late print* – hiliskoopia.

*Vintage*-fotot peetakse originaalseks kunstiteoseks, sest samast negatiivist on hiljem võimalik teha mitmeid koopiaid. Seetõttu on autorikoopiad sageli ka fotograafi poolt signeeritud.

## Viited
Polünoom

**Polünoom** ehk **algebraline hulkliige** on matemaatikas hulkliige, mis on moodustatud muutujatest (ehk tundmatutest) liitmise, lahutamise ja/või korrutamise abil. 

Polünoome saab esitada üksliikmete, mis on muutujate naturaalarvuliste astmete ja konstantsete kordajate korrutised, summana. Vastavaid üksliikmeid nimetatakse polünoomi liikmeteks . Polünoomi liikmed on seega kujul

: a x^{k_1}_1x^{k_2}_2\ldots x^{k_n}_n,

kus x_1,x_2, ... ,x_n on muutujad, a on üksliikme kordaja ja k_i on muutuja x_i naturaalarvuline astendaja. Antud üksliikme astmeks nimetatakse kõikide muutujate astendajate summat:

: k_1 +  k_2 + \ldots + k_n.

Polünoomi astmeks nimetatakse polünoomi suurima astmega liikme astet.

**Polünoom üle korpuse** *K* on polünoom, mille liikmete kordajad on korpuse *K* elemendid. Näiteks polünoomid üle reaalarvude korpuse \Reals on sellised, mille korral polünoomi liikmete kordajad a_i on kõik reaalarvud (a_i \in \Reals).

Ühe muutuja polünoomid üle reaalarvude korpuse on koolimatemaatikast tuntud ruutfunktsioon, kuupfunktsioon jne, vastavalt polünoomi astmele.

## Vaata ka
* Polünoomide ring
* Polünoomi nullkoht
* Ühe muutuja polünoom

## Viited
United Airlines

**United Airlines** on Ameerika Ühendriikide lennufirma. 360 lennuki ja 48 000 töötajaga on see maailma üks suurimaid lennufirmasid. United Airlinesi suurim kodulennujaam on O'Hare'i rahvusvaheline lennujaam Chicagos.  

United Airlines on maailma suurima lennufirmade ühenduse Star Alliance üks asutajaliige. 

## Lennukipark
Lennukipargi keskmine vanus on 13,5 aastat (11. jaanuari 2010 seisuga).

## Viited
Gustav-Siegfried Rosenstein

**Gustav Rosenstein** (sündinud 27. juulil 1941 Szlichtyngowas) on eesti päritolu saksa vaimulik.

Gustav Rosensteini vanemad asusid ümberasumise korras Saksamaale Warthelandi. Tema isa oli endine Noarootsi Püha Katariina koguduse (aastatel 1937–1939) vikaarõpetaja Herbert Alexander Rosenstein ning ema eesti lastekirjanik ja luuletaja Salme Raatma-Rosenstein. Ta sündis Poolas Schlichtingsheimis (praeguses Szlichtyngowas Wschowa maakonnas Lubuszi vojevoodkonnas).

Ta oli pastor Kölnis ja Coburgis. 1981. aastast oli ta õpilas- ja üliõpilaspastor Tansaanias Moshis. Alates 1987. aastast oli pastoriametis Regensburgi Kolmainu Kirikus.

Promoveerus 1991. aastal Regensburgi ülikoolis doktoritööga „Die Stunde des Dialogs“. Samal aastal asutas lokaalne Religions-for-Peace-Gruppi, kus neli religiooni korrapäraselt kogunevad ning kogemusi vahetavad (RfP Regensburg).

2015. aastal avaldas ta oma ema Salme Raatma-Rosensteini biograafia ""Ihr steht schon auf unserer Liste!" : die estnische Exildichterin Salme Raatma“, eestindatud 2018: „Te juba olete meil nimekirjas. Eesti luuletaja Salme Raatma eksiilis“. Sinisukk 2018. 

## Viited


## Välislingid
* Gustav Rosenstein - Die Stunde des Dialogs
Arno Kodu

**Arno Kodu** (sündinud 16. märtsil 1956 Antslas) on Eesti sõjaväelane ja poliitik, Kaitseliidu Alutaguse maleva pealik ja endine Maidla vallavanem.

## Elulugu

Ta on lõpetanud Tihemetsa Sovhoostehnikumi, töötanud erinevatel ametikohtadel põllumajanduses, kutsekoolis ja Antsla Tarbijate Ühistus.

Arno Kodu alustas teenistust Eesti kaitseväes 1992. aastal Kuperjanovi üksik-jalaväepataljonis.

1994. aastal lõpetas ta kaitsejõudude peastaabi nooremohvitseride ettevalmistus- ja täienduskursused ning tagalaohvitseri kursused. 2001. aastal lõpetas Kodu Soome maakaitsekõrgkooli kõrgema juhtkonna erikursuse.

Kaitseväe juhataja viitseadmiral Tarmo Kõutsi määras oma käskkirjaga sügisel 2003 major Arno Kodu Kaitseliidu Alutaguse maleva pealikuks, enne seda töötas Kodu Kaitseliidu peastaabi tagalakeskuse ülemana.

Alutaguse maleva pealiku kohalt lahkumise järel töötas Kodu  Viru vangla majandusosakonnas.

2008. aasta 11. veebruarist aastani 2009 oli Arno Kodu Maidla vallavanem. Ta on taas tegevteenistuses Kaitseliidu Alutaguse maleva pealikuna.

Märtsis 2013 astus Kodu Eesti Konservatiivse Rahvaerakonna liikmeks. 2015. aasta Riigikogu valimistel oli ta erakonna esinumber Ida-Virumaal ja kogus 693 häält, kuid ei osutunud valituks. Pärast valimisi sai Arno Kodust erakonna Ida-Virumaa ringkonna esimees.

## Viited
Tarmo Anton

**Tarmo Anton** (sündinud 2. novembril 1975) on endine Kaitseliidu Alutaguse maleva pealiku kohusetäitja 01.11.2007-29.02.2008.

2008. aastal sai ta kapteni auastme.

Ta oli sündinud ja kasvanud Kohtla-Järvel. Ta lõpetas 2007. aastal Sisekaitseakadeemia päästeteenistuse erialal.

Ta oli Päästeameti Ida-Virumaa päästepiirkonna juhataja. 

## Tunnustus
* 2022 Eesti Punase Risti IV klassi teenetemärk
* 2023 Ida-Viru maakonna teenetemärk

## Viited
Ain Krondel

**Ain Krondel** (sündinud 17. aprillil 1967 Valgas) on Eesti sõjaväelane (major). Ta oli Kaitseliidu Alutaguse maleva pealik aastatel 2008–2010.

## Viited
South African Airways

**South African Airways** (lühend **SAA**) on Lõuna-Aafrika Vabariigi rahvuslik lennufirma. Afrikaani keeles on tuntud ka nimekuju **Suid-Afrikaanse Lugdiens (SAL)**, kuid seda nime lennukite tähistuses ega kujunduses ei kasutata.

See on riigi suurim lennufirma nii rahvusvaheliste kui ka riigisiseste lendude reisijate arvestuses. SAA opereerib viit riigisisest liini ja 32 rahvusvahelist liini 26 riigis.

## Sihtkohad

## Lennukipark
South African Airwaysi sihtkohad

See on loetelu South African Airwaysi sihtkohtadest (seisuga 4. juuni 2010).

## Aafrika

* **[[Angola]]**
**Luanda – Quatro de Fevereiro lennujaam
* **[[Ghana]]**
**Accra – Kotoka lennujaam
* **[[Keenia]]**
**Nairobi – Jomo Kenyatta lennujaam
* **[[Kongo Demokraatlik Vabariik]]**
**Kinshasa – N'Djili lennujaam
* **[[Lõuna-Aafrika Vabariik]]**
**Kaplinn – Kaplinna rahvusvaheline lennujaam – **võtmelinn**
**Durban – King Shaka rahvusvaheline lennujaam – **võtmelinn**
**East London – East Londoni lennujaam
**Johannesburg – OR Tambo rahvusvaheline lennujaam – **kodulennujaam**
**Port Elizabeth – Port Elizabethi lennujaam
* **[[Malawi]]**
**Blantyre – Chileka rahvusvaheline lennujaam
**Lilongwe – Lilongwe rahvusvaheline lennujaam
* **[[Mauritius]]**
**Mauritius – Sir Seewoosagur Ramgoolami lennujaam
* **[[Mosambiik]]**
**Maputo – Maputo rahvusvaheline lennujaam
* **[[Namiibia]]**
**Windhoek – Windhoek Hosea Kutako rahvusvaheline lennujaam
* **[[Nigeeria]]**
**Lagos – Murtala Mohammedi lennujaam
* **[[Sambia]]**
**Lusaka – Lusaka lennujaam
**Livingstone – Livingstone'i lennujaam
* **[[Senegal]]**
**Dakar – Léopold Sédar Senghori rahvusvaheline lennujaam
* **[[Zimbabwe]]**
**Harare – Harare rahvusvaheline lennujaam
**Victoria Falls – Victoria Fallsi lennujaam
* **[[Tansaania]]**
**Dar es Salaam – Julius Nyerere lennujaam
* **[[Uganda]]**
**Entebbe – Entebbe lennujaam

## Aasia
* **[[Hiina Rahvavabariik]]**
**Hongkong – Hongkongi rahvusvaheline lennujaam
* **[[India]]**
**Mumbai – Chhatrapati Shivaji rahvusvaheline lennujaam

## Euroopa
* **[[Saksamaa]]**
**Frankfurt – Frankfurdi lennujaam
**München – Müncheni lennujaam
* **[[Ühendkuningriik]]**
**London – Londoni Heathrow' lennujaam

## Okeaania
* **[[Austraalia]]**
**Perth – Perthi lennujaam
Naoto Kan

**Naoto Kan** (jaapani keeles 菅直人 *Kan Naoto*; sündinud 10. oktoobril 1946 Ubes) on Jaapani poliitik.

8. juunist 2010 kuni 2. septembrini 2011 oli ta Jaapani peaminister.

Ta oli ka Jaapani Demokraatliku Partei esimees.

Tema isa Hisao Kan oli klaasitootmisettevõtte juhataja.

Naoto Kan lõpetas 1970 Tokio Tehnikaülikooli ja sai järgmisel aastal litsentsi patendiõiguse alal tegutsemiseks (patendivoliniku kutse). Ta töötas enda asutatud patendibüroos neli aastat.

Kani hobide hulka kuuluvad lauamängud go, shogi ja mahjong. Ta ehitas seadme mahjongi keeruka punktisüsteemi arvutamiseks ja esitas selle 1973 patendi saamiseks.

Ta oli aastaid aktiivne kodanikualgatuse korras toimuvates liikumistes ja ta osales naisõigusluse aktivisti Fusae Ichikawa valimiskampaanias. Ta kandideeris ka ise ebaõnnestunult 1976. ja 1979. aasta üldvalimistel ja 1977. aasta ülemkoja valimistel. Lõpuks valiti ta 1980 Jaapani alamkotta Sotsialistliku Demokraatliku Föderatsiooni esindajana. See erakond lõpetas 1994 tegevuse. Alates 1980. aastast kuni tänapäevani on ta olnud Jaapani alamkoja liige.

11. jaanuarist kuni 7. novembrini 1996 oli Kan Jaapani tervishoiuminister. Selles ametis saavutas ta ülemaalise tuntuse sellega, et palus avalikult vabandust HIV-viirusega nakatunud vere leviku eest Jaapanis 1980. aastatel, tunnistades tollase valitsuse vastutust selle eest. Selline avalik vabandamine oli Jaapani poliitikas ennenägematu.

Kan oli Jaapani Demokraatliku Partei juht 1996–98 ja pärast erakonna reformimist selle president 1998–1999, 2002–2004 ja 2010–2011. 2000–2002 oli ta erakonna peasekretär. 2009–2010 oli ta korraga Jaapani asepeaminister, majandus- ja eelarveminister, teadus- ja tehnikaminister ning riikliku strateegia ministri kohusetäitja. 6. jaanuarist 8. juunini 2010 oli ta Jaapani rahandusminister ning 2010–2011 peaminister. 22. augustil 2011 teatas ta oma soovist valitsusjuhi kohalt tagasiastumisest. 26. augustil 2011 astus ta tagasi Jaapani Demokraatliku Partei esimehe kohalt.

2010. aasta augustis vabandas Kan Jaapani nimel Korea ees 22. augustil 1910 sõlmitud Jaapani-Korea lepingu eest, millega Jaapan annekteeris Korea.
Batütermograaf

**Batütermograaf** on väike torpeedokujuline mõõteriist, milles on temperatuuriandur ja andur tajumaks sügavusest sõltuvaid veetemperatuuri muutusi kuni 285 meetri sügavuseni; ühtlasi võimaldab see võtta veeproove. 

Batütermograafi temperatuuriandur on termomanomeetriline süsteem, sügavusandur hermeetiline sülfoon.

Batütermograafe kasutatakse okeanograafilistel mõõtmistel.

## Viited

## Kirjandus
*EE 1. köide. 1985. Tallinn: Valgus, lk 486.
Uurdejärv

**Uurdejärv** on järv, mis asub uurdeorus. Põhikujult on ta harilikult piklik. Paljud uurdejärved on suhteliselt sügavad ning neis leidub sageli sulglohu- või rennitaolisi süvikuid (haudmikke). Piki uurdeorgu võib olla tekkinud järvede ahel. 

Selline järvestik on näiteks Kooraste järvekee, mis on Eesti kõige suurejoonelisem aheljärvestik. Seal asub ürgorus järjestikku 10 järve: Vidrike järv, Vokijärv, Lambahanna järv, Nahajärv, Sinikajärv, Lubjaahju järv, Liinujärv, Pikkjärv, Vaabajärv ja Hatsike järv.

## Viited

## Kirjandus
*EE 10. köide. 1998. Tallinn: Eesti Entsüklopeediakirjastus.
Alkoksürühm

Terminit **alkoksürühm** kasutatakse orgaanilises keemias tähistamaks rühma R–O– (kus R on alküülrühm) kas funktsionaalrühma või molekuli osa tähenduses. Alkoksürühmas on hapniku aatom üksiksideme kaudu seotud alküülrühmaga. Lihtsaimad esindajad on metoksürühm CH3O– ja etoksürühm C2H5O–.

Alkoksürühm või -rühmad esinevad näiteks eetrites ROR’, vinüüleetrites ROCH=CH2,  alkoksüklorometaanides ROCH2Cl, estrites ROC(=O)R’, poolatsetaalides ROC(OH)HR’, atsetaalides (RO)(R’O)CHR’’, ortoestrites (RO)3CR’, anisoolis CH3OC6H5 jt. ühendites.

Analoogset tüüpi on **arüüloksürühmad**, milles hapniku aatom on seotud arüülrühmaga. 
## Vaata ka
*Funktsionaalne rühm
Pelaagisete

**Pelaagisetted** (ka **pelaagiline setend**) on avaookeanis moodustunud merepõhja setted. Pelaagisetete alla kuuluvad abüssaalisetted ja batüaalisetted.

## Kirjandus
*EE 7. köide. (1994). Tallinn: Eesti Entsüklopeediakirjastus, lk 244.
Planktoloogia

**Planktoloogia** ehk **planktonoloogia** ehk **hõljumiteadus** on hüdrobioloogia haru, mis uurib veekeskkonnas elutsevaid liikumisvõimetuid või väikese liikumisvõimega veeorganisme – planktereid. 

Traditsiooniliselt on planktoloogia jaotatud füto-, zoo- ja bakterioplanktoloogiaks. 

Tänapäeval on planktoloogilised uuringud suuresti rakendusliku väljundiga, sest võimaldavad selgitada näiteks veekogude antropogeenset eutrofeerumist.

Eestis tegeldakse planktoloogiaga (eriti mageveeplanktoloogiaga) Võrtsjärve Limnoloogiakeskuses. 

## Kirjandus
*EE 7. köide. (1994). Tallinn: Eesti Entsüklopeediakirjastus.
Asiana Airlines

**Asiana Airlines** (korea keeles 아시아나 항공; *Asiana Hanggong*), varem **Seoul Airlines**, on Lõuna-Korea suuruselt teine lennundusettevõte Korean Airi järel. Asiana on üks 6 ettevõttest, kes on saanud viie tärni hinnangu Skytraxilt.

Asiana on Star Alliance'i liige ja pakub 516 igapäevast lendu Aasiasse, Euroopasse, Põhja-Ameerikasse ja Okeaaniasse. Asiana lendab 13 riigisisesel, 81 rahvusvahelisel ja 20 kaubaliinil.

## Ajalugu

Asiana Airlines loodi 17. veebruaril 1988 ning hakkas tegutsema sama aasta detsembris lendudega Seouli ja Pusani vahel. Ettevõtte asutas Kumho Asiana Group (tollase nimega Kumho Group) vastavalt Lõuna-Korea valitsuse kavale luua teine rahvuslik lennundusettevõte. Esialgu oli ettevõtte nimi Seoul Airlines. Valitsus on andnud loa suurendada väliskapitali osalust ettevõttes 20%-lt 50%-ni.

2007. aastal töötas Asiana Airlinesis 7799 töötajat. Ettevõtte aktsiapakist kuulus 30,53% erainvestoritele, 29,51% Kumho Industrialile, 15,05% Kumho Petrochemicalile, 11,9% välisinvestoritele, 7,18% Korea Arengupangale ja 5,83% teistele, sealhulgas Lõuna-Korea riigile.

## Saavutused

Asiana Airlines pälvis 1996 omas klassis esimesena ISO sertifikaadi ISO 14 001.

2001 nimetas Lõuna-Korea keskkonnaministeerium Asiana Airlinesi esimeseks keskkonnasõbralikuks ettevõtteks teenindussektoris.

2009 nimetas Air Transport World Asiana Airlinesi aasta lennundusettevõtteks. 2010 nimetas Skytrax Asiana Airlinesi maailma parimaks lennundusettevõtteks.

Asiana Airlines on 2010. aasta parim Põhja-Aasia lennundusettevõte. Selle tiitli tõid talle mustkunstietendused, peakokkade tehtud toit ja teised pardateenused. Hindajateks olid 31 500 eksperti ja reisijat. 

## Lennukipark

### Reisilennukid

### Kaubalennukid

Asiana Airlinesil on 4 Boeing 747-400F ja 3 Boeing 747-400BDSF lennukit. Nende kandevõime on 120 tonni. Neid kasutatakse rahvusvahelisteks keskmisteks ja pikkadeks lendudeks Aasiasse, Euroopasse ja Põhja-Ameerikasse. Ettevõttel on ka 1 Boeing 767-300F, mille kandevõime on 54 tonni. Seda kasutatakse piirkondlikeks lühikesteks või keskmisteks lendudeks Hiinasse, Jaapanisse ja Kirde-Aasiasse.

## Koodijagamine

Asiana Airlinesil on koodijagamise lepingud järgmiste lennundusettevõtetega:

## Viited
Võõrikjõgi

**Võõrikjõgi** ehk **transiitjõgi** ehk **allogeenne jõgi** ehk **eksootiline jõgi** on harilikult pika jõe osa, mis voolab läbi sademevaeselt alalt ja mis saab oma veed rohkemate sademetega ülemvoolu piirkonnast.

Võõrikjõgi on näiteks Niiluse jõe alamjooks.

## Kirjandus
*EE 10. köide. 1998. Tallinn: Eesti Entsüklopeediakirjastus.
Volatiilsus

**Volatiilsus** on väärtpaberi hinna kõikumine lühikese perioodi jooksul. Mida rohkem aktsia hind lühikese perioodi jooksul kõigub, seda suurem on ka volatiilsus. Tavaliselt mõõdetakse aktsia volatiilsust beeta abil. Portfelli volatiilsust saab alandada hajutamisega.
Aleksandr Puštov

**Aleksandr Puštov** (sündinud 9. märtsil 1964 Kaliningrad) on endine Eesti jalgpallur. Ta on 2011. aastast FC Infoneti treener.

Eesti jalgpallikoondises mängis ta kümme kohtumist ja lõi ühe värava Sloveenia vastu. See oli Eesti koondise esimene värav pärast taasiseseisvumist.

Juulist 2010 kuni juulini 2011 oli ta Tallinna FC Levadia esindusmeeskonna peatreener. Varem on ta juhendanud ka Lasnamäe Ajaxit.

## Mängijakarjäär
### Klubi
### Koondis
Aleksandr Puštov on Eesti jalgpallikoondises mänginud 10 mängu ja löönud ühe värava. Koondisedebüüdi tegi Puštov 3. juunil 1992 sõpruskohtumises Sloveenia vastu. Ta viibis platsil kõik 90 minutit. See oli koondise esimene kohtumine pärast taasiseseisvumist. Samas mängus tegid koondisedebüüdi veel Meelis Lindmaa, Urmas Kaljend, Urmas Hepner, Igor Prins, Toomas Kallaste, Martin Reim, Indro Olumets, Sergei Ratnikov, Tarmo Linnumäe, Risto Kallaste, Viktor Alonen, Mart Poom, Urmas Kirs, Marko Kristal. Mäng lõppes viigiga 1:1. Puštov oli mängu päeval 28-aastane. Samas mängus lõi ta Eesti ainsa värava. Sellega oli ta esimene mängija pärast Eesti iseseisvuse taastamist, kes oma debüütmängus värava lõi. Hiljem on seda saavutust korranud Jaanus Sirel ja Urmas Rooba.

## Karjääri statistika
### Klubi
### Koondis
*Uuendatud seisuga 3. detsember 2016*

### Koondiseväravad

## Saavutused
### Klubi
#### Mängijana
;Tallinna FC TVMK:
* Eesti NSV meister: 1990

;Tallinna FC Norma:
* Evald Tipneri karikas: 1994

;JK Tallinna Sadam:
* Evald Tipneri karikas: 1996

#### Treenerina
;Tallinna FC Infonet:
* Meistriliiga: 2016
* Evald Tipneri karikas: 2017
* Eesti Superkarikas: 2017
* Esiliiga: 2012

### Individuaalsed
* Eesti NSV kõrgliiga parim väravakütt 1988

## Vaata ka
* Eesti jalgpallikoondislaste loend

## Välislingid
*
Hermann Theodor Mähle

**Hermann Theodor Mähle** (31. oktoober 1881 Kärdla – 1. aprill 1950 Greifenhain) oli Eesti vaimulik.

Hermann Theodor Mähle lõpetas 1901. aastal Tallinna Aleksandri Gümnaasiumi ja õppis aastatel 1902–1908 Tartu Ülikooli usuteaduskonnas. Oli prooviaastal Tallinna Toompea Kaarli koguduses. Ordineeriti õpetajaametisse 26. aprillil 1909.

Oli aastatel 1909–1911 Tallinna Jaani koguduse adjunktõpetaja, 1911–1928 Kihelkonna Mihkli koguduse õpetaja ja 1928–1941 Kuressaare Laurentiuse koguduse õpetaja, ühtlasi oli ta aastatel 1926–1941 Saaremaa praostkonna praost.

1941. aastal põgenes Saksamaale. Suri 1950. aastal Brandenburgi liidumaal Greifenhainis.

## Isiklikku
Tema äi Ludwig Michael Amandus Masing oli Kihelkonna Mihkli koguduse õpetaja, tema naisevend Benedict Hugo Detlef Ludwig Masing oli Karksi Peetri koguduse õpetaja. Poeg Gunnar Mähle oli arst.

## Viited
Thai Airways International

**Thai Airways International** (tai keeles การบินไทย) on Tai rahvuslik lennufirma ja maailma suurima lennufirmade ühenduse Star Alliance üks asutajaliikmetest.

## Lennukipark

Thai Airwaysi lennukite vanus oli 2009. aasta oktoobri seisuga 12,1 aastat.

## Viited
Shanghai Airlines

**Shanghai Airlines** (hiina keeles 上海航空公司; *Shànghǎi Hángkōng Gōngsī*) on Hiina Rahvavabariigi lennufirma, mille peakorter asub Jing'ani rajoonis Shanghais. 

See opereerib nii riigisisestel kui ka rahvusvahelistel liinidel. Shanghai Airlinesi kodulennujaamad on Shanghai Pudongi rahvusvaheline lennujaam ja Shanghai Hongqiao rahvusvaheline lennujaam. Shanghai Airlines oli Star Alliance'i, maailma suurima lennufirmade ühenduse liige aastail 2007–2010. Pärast liitumist China Eastern Airlinesiga sai firmast SkyTeami partnerliige.

## Lennukipark

Shanghai Airlinesi lennukipargis on järgmised lennukid (2009. aasta mai seisuga):

## Viited
Boccaccio

*Giovanni Boccaccio (suri 1375), Itaalia poeet

*Boccaccio Boccaccino (ka Boccaccio vanem; 15.–16. sajand), itaalia kunstnik

*"Boccaccio", Franz von Suppé operett
 
*"Boccaccio", 1920. aasta Itaalia-Austria film, mille režissöör on Michael Curtiz (Michael Kertesz)
*"Boccaccio", 1936. aasta Saksa muusikafilm, lavastaja Herbert Maisch
*"Boccaccio '70", 1962. aasta Itaalia episoodfilm, mille režissöörid on Vittorio De Sica, Federico Fellini, Mario Monicelli ja Luchino Visconti
*"Boccaccio", 1972. aasta Itaalia-Prantsuse film; lavastaja Bruno Corbucci